Държавен вестник, бр. 42, 2014 г., стр. 11

БРОЙ  42	
Д Ъ Р Ж А В Е Н  В Е С Т Н И К 	
СТР.  11  
за подаване на проектните предложения, в 
случай че в насоките за кандидатстване е 
предвиден такъв.
(4) Решението по ал. 2, т. 4 се издава в 
срок до 5 работни дни от приключване на 
оценката по ал. 3.
(5) В случаи на установени в процеса 
на оценка непълноти и/или нередовности 
на проектното предложение, то може да 
бъде връщано мотивирано на конкретния 
бенефициент, като се посочва срок за от-
страняването им. В случаите на оценка на 
инфраструктурни проекти срокът по ал. 3 
спира да тече до датата на отстраняване 
на непълнотите, съответно нередовностите.
(6) Конкретните бенефициенти следва да 
бъдат информирани чрез електронна поща 
или на хартиен носител за всяко изменение 
на насоките за кандидатстване в срок до 5 ра-
ботни дни от утвърждаване на изменението.
(7) Ръководителят на управляващия ор-
ган прекратява със заповед процедурите на 
директно предоставяне в случаите, в които: 
1. не са постъпили проектни предложе-
ния, в случай че е определен краен срок за 
подаване;
2. е спряно финансирането по съответната 
програма от страна на Европейската комисия 
или финансирането ще бъде спряно преди 
приключване на оценителния процес;
3. при откриването и провеждането на 
процедурата са допуснати нарушения на 
принципите по чл. 1, ал. 2;
4. е взето решение от съответния комитет 
за наблюдение.
(8) В случай че по конкретна процедура 
не е определен краен срок за подаване на 
проектни предложения:
1. набирането на проектни предложения 
може да бъде спирано с мотивирана заповед 
на ръководителя на управляващия орган, в 
случай че стойността на подадените проект-
ни предложения, включително тези, чиято 
оценка все още не е приключила, надхвърля 
финансовия ресурс по процедурата. Ръководи-
телят на управляващия орган взема решение 
за продължаване на набирането на проектни 
предложения, в случай че след извършване 
на оценка на проектните предложения остане 
финансов ресурс по процедурата;
2. ръководителят на управляващия орган 
може да прекрати със заповед набирането на 
проектни предложения, в случай че общата 
стойност на одобрените за финансиране про-
ектни предложения надхвърля финансовия 
ресурс по процедурата.
(9) В случай на прекратяване набирането 
на проектни предложения или на прекратява-
не на процедурата за директно предоставяне 
заповедта за прекратяване се изпраща на 
конкретните бенефициенти по електронен 
път или на хартиен носител и се публикува 
на интернет страницата на съответната про-
грама и на портала по чл. 7, ал. 1. В тези 
случаи конкретните бенефициенти нямат 
право на обезщетение. 
(10) Ръководителят на управляващия 
орган определя с вътрешни правила реда 
за провеждане на процедурата на директно 
предоставяне.
Чл. 29. (1) Управляващите органи могат 
да предоставят безвъзмездна финансова по-
мощ на конкретни бенефициенти – публични 
организации/звена, за разходи с цел обезпе-
чаване на дейностите им по програмиране, 
наблюдение, управление, контрол, коорди-
нация, сертифициране, както и дейности 
по одит и оценка на усвоените средства от 
определените средства за техническа помощ, 
финансирани чрез Европейския социален 
фонд, Европейския фонд за регионално раз-
витие и Кохезионния фонд на Европейския 
съюз за програмен период 2014 – 2020 г. чрез 
бюджетни линии.
(2) Предоставянето на помощта по ал. 1 
се извършва на следните етапи:
1. представяне на управляващия орган от 
бенефициента на финансов план;
2. оценка от управляващия орган на фи-
нансовия план по отношение на критериите 
за административно съответствие и за до-
пустимост на разходите;
3. издаване на решение на ръководителя 
на управляващия орган за одобряване на 
бюджетна линия;
4. сключване на договор/издаване на 
заповед за предоставяне на безвъзмездна 
финансова помощ.
(3) Оценката на финансовия план се 
извършва в срок до 30 дни от датата на 
подаването му.
(4) Решението по ал. 2, т. 3 се издава в 
срок до 5 работни дни от изтичане на срока 
по ал. 3.
(5) Финансовият план се актуализира 
ежегодно въз основа на извършена от бене-
фициента оценка на изпълнението на плана 
или при настъпили обстоятелства, които 
водят до промяна в размера на необходимия 
финансов ресурс.
(6) Актуализираният финансов план по 
ал. 5 се предоставя от бенефициента за 
одобрение на управляващия орган, като в 
случаите, в които актуализацията предвижда 
промяна в общия размер на безвъзмездната 
финансова помощ, договорът/заповедта за 
предоставяне на безвъзмездната финансова 
помощ се изменя.
Раздел III
Интегрирани проектни предложения
Чл. 30. (1) Безвъзмездната финансова по-
мощ за интегрирани проектни предложения 
се предоставя по следния ред: